Dr widergwehlt Oberburgermeischter Wolfgang Schuster het im Wahlchampf 2004 aagchindet gha, fir e Burgerentscheid yydrätte z welle, wänn "erhebliche Mehrkosten" vu dr Stadt Stuegert deete yygforderet wäre. Dodermit heb er, no spetere Uussage, Mehcheschte fir d Stadt in eme zmindescht erhebli drejstellige Millione-Euro-Beryych gmeint.[173] E Burgerentscheid cha us rächtlige Grind nit diräkt zu gsamte Brojäkt Stuttgart 21 durgfiert wäre, nume zue dr Aschpäkt, wu d Stadt bedräffe, sowyt d Gmeindsornig doderfir e Rächtsgrundlag bietet.